Til våre kursdeltakere og foresatte/støttespillere på svømmekurs/vanntilvenning på Romsås bad

Hei alle sammen 😊 , vi prøver oss med en liten «brukermanual» så vi har en felles forståelse av hva som skjer på Romsås.

**Kursdeltaker:**- Møte opp ti minutter før kursoppstart, **OBS, det er viktig**, døren er låst og man kan oppleve å måtte vente før det kommer noen og åpner den igjen.
Vi har inngang på utsiden av senteret, den blå døren rett ved de store vinduene inn mot svømmehallen.
- Ta av dere sko og sokker rett innenfor døra, de skal ikke tas med inn i garderoben.
- Dusje og skifte.
- Gå ut i svømmehallen til kursoppstart, ikke gå for tidlig ut i hallen, det er ofte mye aktivitet der ute, vent til to/tre minutter før kursoppstart eller at det kommer en gjeng inn fra hallen til garderobe/dusjområde.

**Foresatte/støttespillere:**
- Hjelper til i dusj/garderobe om det trengs og følge barnet inn i svømmehallen rett før kursoppstart.
- Når du har levert barnet ditt ute i selve svømmehallen kan du vente i «det blå rommet» eller utenfor badet
- Barna hentes i svømmehallen ved kursslutt om det er behov, mange klarer seg selv, men dette kan/vet dere best.

**Annet**
En gang i mnd. er det åpen hall og foresatte kan følge undervisningen på anviste plasser i svømmehallen, dette varsles på mail/sms eller via leder på badet.
På din personlige profil inne på **tryggivann.no** finner dere all relevant informasjon om kursdager/tider o.l, se under mine aktiviteter.
Ledere på badet (blå t-skjorte) kontaktes hvis man har spml.

Ser frem til en hyggelig tid 😊 her på Romsås.

Mvh Opplæringsavdelingen i SK Speed / kurs@sk-speed.no